સુરત જિલ્લાનો અકસ્માત ઝોન બની ચૂકેલા માંગરોળ તાલુકાનાં કોસંબા વિસ્તારના નેશનલ હાઇવે નંબર 48 ઉપર વધુ એક અકસ્માત સર્જાયો હતો. ગોઝારો બની ગયેલા હાઇવે ઉપર કોસંબા ગામની સીમમાં મુંબઈથી અમદાવાદ તરફ જતી ખાનગી કંપનીની વોલ્વો લક્ઝરી બસ અને એક ટ્રક કન્ટેનર વચ્ચે અકસ્માત સર્જાયો હતો. અકસ્માત બાદ બંને વાહનો રોડની બાજુમાં આવેલ ખાડામાં ઉતરી ગયા હતા. અકસ્માત સર્જાતા સ્થળ ઉપર અફરા તફરીનો માહોલ સર્જાયો હતો. 7 થી 8 વ્યક્તિને નાની મોટી ઇજા પહોંચતા 108 એમ્બ્યુલન્સ તેમજ હાઇવે પેટ્રોલીંગની એમ્બ્યુલન્સમાં સારવાર અર્થે હોસ્પીટલમાં પહોંચાડવામાં આવ્યા હતા. જોકે સદનસીબે મોટી જાનહાનિ ટળી છે.